b'\n_START_ARTICLE_\nBitka pri Custozzi (1848)\n_START_SECTION_\nOzadje\n_START_PARAGRAPH_\nMarca 1848 so se me\xc5\xa1\xc4\x8dani Milana uprli avstrijskim oblastem in za\xc4\x8deli vsesplo\xc5\xa1no vstajo, ki se je kmalu raz\xc5\xa1irila po vsej Lombardiji.  Sardinski kralj Karel Albert je kmalu podprl upornike in Avstrijskemu cesarstvu 23. marca 1848 napovedal vojno. Kmalu je tudi v Benetkah izbruhnil upor, v katerem so me\xc5\xa1\xc4\x8dani prevzeli oblast nad mestom in izgnali avstrijsko oblast. Avstrijski feldmar\xc5\xa1al Radetzky je umaknil svoje sile iz Milana na obrambne polo\xc5\xbeaje, ki so temeljili na \xc5\xa1tirih trdnjavah znanih kot Quadrilateral: Verona, Mantova, Peschiera in Legnago. Peschiero so sardinske \xc4\x8dete po kraj\xc5\xa1em obleganju zavzele, vendar pa je Radetzky dobil te\xc5\xbeko pri\xc4\x8dakovane okrepitve in se  pripravljal za protinapad.\n_START_SECTION_\nBitka\n_START_PARAGRAPH_\nV juliju, je Karel Albert vodil svojo vojsko \xc4\x8dez reko Mincio, da bi zasedel strate\xc5\xa1ko pomembno mesto Custoza. Radetzky je zato ukazal odlo\xc4\x8dilen protinapad. V dvodnevni bitki, so sardinske \xc4\x8dete utrpele hud poraz. Obe strani sta utrpele hude izgube, saj je vsaka vojska izgubila ve\xc4\x8d kot polovico svojih vojakov.\n_START_SECTION_\nPosledice\n_START_PARAGRAPH_\nPoraz pri Custozi je potisnil sardinske \xc4\x8dete iz Lombardije in prisil Piemont v podpis mirovne pogodbe. Vojna se je nadaljevala 21. marca 1849, ko je Piemont (Sardinija) spet napovedal vojno. \xc5\xbde 23. marca pa so jih pri Novari hudo porazile avstrijske \xc4\x8dete pod poveljstvom  Radetzkega. Piemont je bil zato prisiljen v podpis neugodne mirovne pogodbe. Zaradi izgubljene vojne se je sardinski kralj Karel Albert odpovedal prestolu v korist svojega sina, Viktorja Emmanuela, kasnej\xc5\xa1ega prvega kralja zdru\xc5\xbeene Italije. Do avgusta je Radetzky obnovil avstrijsko oblast v vseh italijanskih pokrajinah Avstrijskega cesarstva.'